Radovan Karadžić - Wikipedia

# Radovan Karadžić

### From Wikipedia

Radovan Karadžić

Radovan Karadžić, lider bosanskih Srba za vrijeme rata u BiH, optuženik za ratne zločine, prijašnji bosansko-srpski političar crnogorskog porijekla i psihijatar, rođen je 19. juna 1945. godine u Petnjici, blizu Šavnika u Crnoj Gori.

Karadžić kao mladić dolazi u Sarajevo, kako bi započeo studij psihijatrije, tokom kojeg je i radio u bolnici Koševo.

1989. godine, učestvovao je u osnivanju Srpske demokratske stranke (SDS) u Bosni i Hercegovini. I sebi za cilj zacrtala predstavljanje srpskih nacionalnih interesa u Bosni i Hercegovini, kao i odvajanje od druga dva nacionalna korpusa u zemlji. Izbijanjem rata 1991.-1992. preuzima i ulogu vođe samoproglašene Republike Srpske, koja nastaje na etnički očišćenim područjima međunarodno priznate Bosne i Hercegovine.

Od 1995. godine potražuje ga Međunarodni sud za bivšu Jugoslaviju zbog optužbe za počinjene ratnie zločine na području BiH. Nalog za hapšenje koji je izdao Interpol navodi slijedeće optužbe: agresija, zločini protiv humanosti, života i zdravlja ljudi, genocid, grube povrede Ženevske konvencije iz 1949. godine, ubistava, uništavanje imovine i ljudskih dobara i kršenja pravila rata i običaja ratovanja. Radovan Karadžić je uz Ratka Mladića, svog zapovjednika vojnih snaga, najtraženiji ratni zločinac u cijelome svijetu, koji je optužen i za genocid nad nesrpskim civilnim stanovništvom Bosne i Hercegovine i za izdavanje naredbe za njihovo etničko čišćenje.

U njegovoj odbrani njegovi sljedbenici navode da nije ništa više kriv nego bilo koji drugi ratni političar. Njegova vještina izbjegavanja hapšenja već više od 10 godina ga je učinila lokalnim "herojem" među određenim brojem bosanskih srba. Također neke političke strukture u Srbiji ga slave kao heroja među kojima se najviše ističu Srpska radikalna stranka i tzv. Antihaški lobi.

U novembru 2004. vlasti Britanske vojne odbrane su zaključili da vojna akcija najvjerovatnije neće doprinijeti njegovom hapšenju i hapšenju drugih osumnječenih. Prema njihovom mišljenju povećavanje političkog pritiska na Balkanske vlasti su više vjerovatne da uspiju.

## [izmijeni] Citati

"Ovo nije dobro što vi radite. Ovo je put na koji vi želite da izvedete Bosnu i Hercegovinu ista ona autostrada pakla i stradanja kojom su pošle Slovenija i Hrvatska. Nemojte da mislite da nećete odvesti Bosnu i Hercegovinu u pakao a muslimanski narod možda u nestanak jer muslimanski narod ne može da se odbrani ako bude rat ovde.". (Iz Karadžićevog govora pred bosanskim parlamentom 14. Oktobra 1991. godine).

## [izmijeni] Također pogledati

- Bosanski Genocid
- Historija Bosne i Hercegovine
- Genocid u Srebrenici
- Bošnjaci
- Hrvati
- Republika Srpska
- Slovenija

## [izmijeni] Vanjski linkovi

- Interpol nalog za hapšenje (engleski)
- Radovan Karadžić blog (engleski)

Wikicitat na bosanskom jeziku ima članak pod nazivom:
Radovan Karadžić
Preuzeto sa: "http://bs.wikipedia.org../../../r/a/d/Radovan_Karad%C5%BEi%C4%87_9112.html"

Kategorije: Optuženi za ratne zločine | Wikicitat

##### Views

- Članak
- Razgovor
- Trenutna verzija

##### Pretraga

##### Drugi jezici

- Asturianu
- Български
- Dansk
- Deutsch
- English
- Suomi
- Français
- Hrvatski
- Italiano
- Nederlands
- Norsk (bokmål)
- Polski
- Српски / Srpski
- Svenska
- Tagalog